’n Digter in Antwerpen deur Leonard Nolens: ’n Versameling Afrikaanse vertalings deur Daniel Hugo | Protea Boekhuis
’n Digter in Antwerpen deur Leonard Nolens: ’n Versameling Afrikaanse vertalings deur Daniel Hugo
by Protea Boekhuis on Feb 27th, 2015 Tweet
Protea Boekhuis stel bekend ’n Digter in Antwerpen deur Leonard Nolens, vertaal deur Daniel Hugo:
Sedert sy debuut in 1969 met die bundel Orpheushanden het Nolens hom gevestig as een van die beduidendste Vlaamse digters van ons tyd. Drie versamelbundels het reeds van sy omvangryke oeuvre verskyn en sy poësie het talle Vlaamse en Nederlandse pryse ontvang, onder meer die Jan Campert- en Constantijn Huygens-pryse, die VSB-prys en die Prijs der Nederlandse letteren.
Vir hierdie versameling Afrikaanse vertalings het Hugo veral gekies uit gedigte oor Antwerpen, die stad waar Nolens woon en werk; die agtergrond van talle gedigte wat soms ook as stilswyende gespreksgenoot vir die digter optree. Die ander durende gespreksgenoot is sy geliefde. Nolens is ’n liefdesdigter sonder gelyke in die moderne Nederlandse letterkunde. Nolens skryf ook oor onderwerpe soos musiek, ander Europese lande en oor die mens se stryd om met homself tot ’n vergelyk te kom.
Daniel Hugo is ’n gerekende digter, letterkundige en vertaler. In 2014 ontvang hy die Akademieprys vir Vertaalde werk vir sy vertaling van Tom Lanoye se roman Sprakeloos. Hy is ook ’n bekende aanbieder van poësieprogramme oor die radio en is beskikbaar vir onderhoude en praatjies.
’n Digter in Antwerpen deur Leonard Nolens, vertaal deur Daniel Hugo
Tags: Afrikaans, Antwerpen, Daniel Hugo, Fiction, Leonard Nolens, New Releases, Poësie, Poetry, Protea, Protea Boekhuis, South Africa, Vertaling, Vlaams, Vlaamse Digter, ’n Digter in Antwerpen
« Réney Warrington: “Daar is geen handleiding vir rou nie”
Uittreksel: ’n Plattelandse predikant word doodgeskiet in Die vrou wat alleen bly deur Karel Schoeman »